**Ministru kabineta noteikumu projekta**

**„Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem”” (turpmāk – Projekts) sagatavots, lai pārņemtu Komisijas 2014.gada 17.jūnija Regulā (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula Nr.651/2014) noteikto, kā arī padarīt publiskā finansējuma piešķiršanas kārtību filmu nozares projektiem efektīvāku. Projekta spēkā stāšanās laiks ir 2019.gada 1.janvāris. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2008.gadā Eiropas Komisija apstiprināja Latvijas filmu atbalsta shēmu un 2013.gadā Eiropas Komisija pieņēma lēmumu par minētās atbalsta shēmas pagarinājumu līdz 2018.gada 31.decembrim (16.07.2008. shēma Nr.N233/08; 11.01.2013. pagarinājuma lēmums Nr.SA35398 (2012/N)). Ņemot vērā, ka beidzas atbalsta shēmas termiņš un paredzams, ka turpmākais Latvijas filmu atbalsta finansējums nepārsniegs 50 milj. *euro* gadā, filmu nozari regulējošajos normatīvajos aktos būtu nepieciešams pārņemt Regulas Nr.651/2014 pirmajā nodaļā un 54.pantā noteiktās prasības. Šī regula nosaka atbalsta kategorijas, kuras atzīst par saderīgām ar iekšējo tirgu. Ņemot vērā minēto, jāveic grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975), kā arī ar tiem saistītajos Ministru kabineta noteikumos (Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – MK noteikumi Nr.163), Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu” un Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.975 un MK noteikumi Nr.163 nosaka, ka projektus Nacionālā kino centra rīkotajos konkursos drīkst iesniegt tikai Latvijā reģistrēti komersanti, biedrības vai nodibinājumi, kas ir pretrunā Komisijas regulas Nr.651/2014 54.panta 10.punktā noteiktajam, ka atbalstu nevar paredzēt vienīgi attiecīgās valsts pilsoņiem, un nevar pieprasīt, lai saņēmējiem būtu tāda attiecīgās valsts uzņēmuma statuss, kas dibināts saskaņā ar tās komerctiesībām. Risinot šo un citas situācijas, Projektā tiks pielietots formulējums, kāds tas ir Regulā Nr.651/2014. Regulas Nr.651/2014 noteikumi attiecināmi uz MK noteikumu Nr.975 3.1.apakšpunktā norādītajiem filmu projektiem. Savukārt uz MK noteikumu Nr.975 3.2.apakšpunktu Regulas Nr.651/2014 noteikumi neattiecas, jo citi ar filmu nozari saistītie projekti, t.i. Latvijas filmu marketings, dalība starptautiskos filmu mākslas pasākumos, filmu projektu tirgos un semināros ārvalstīs, kursu, semināru un industrijas pasākumu rīkošana Latvijā, ir nekomerciāli un bezmaksas.  Projekta 1.1.apakšpunktā MK noteikumu Nr.975 3.punkts tiek izteikts jaunā redakcijā precizējot, to, ka Latvijas spēlfilmu, dokumentālo filmu un animācijas filmu projektu producēšanai, pirmsproducēšanai (scenāriju rakstīšanai un projektu izstrādei) un izplatīšanai, tai skaitā filmu projektu popularizēšanai, var tikt piešķirts finansējums ņemot vērā Regulā Nr.651/2014 noteiktās robežvērtības un nosacījumus, kam atbalsts ir paredzēts. Attiecībā uz Regulas Nr.651/2014 54.pantu nepārsniedzot Regulas Nr.651/2014 4.panta 1.punkta aa) apakšpunktā minēto robežvērtību un ievērojot Regulas Nr.651/2014 1.panta 2.punkta a) un b) apakšpunktā noteikto attiecībā uz atbalsta programmas vidējo gada budžetu. Citi ar filmu nozari saistītie projekti (projekta 3.2.apakšpunkts), kam tiek piešķirts atbalsts ir bezmaksas un tie ir nekomerciāli, jo organizē izglītojošus un nozarei nepieciešamus pasākumus, kursus, seminārus, turklāt tie ir saistīti ar Latvijas filmu nozari kopumā. Tie būtu:  1) mārketinga aktivitātes profesionālai Latvijas pilnmetrāžas filmu demonstrēšanai;  2) Latvijas filmu, kas atlasītas konkursa kārtībā, mārketinga aktivitātes to dalībai starptautiskajos filmu mākslas pasākumos;  3) Latvijas filmu projektu, kas atlasīti konkursa kārtībā, marketinga aktivitātes to dalībai Eiropas Savienības kultūras atbalsta programmas „Radošā Eiropa” audiovizuālās jomas apakšprogrammas (MEDIA) atbalstītajos filmu projektu tirgos ārvalstīs;  4) Latvijas filmu nozares profesionāļu dalība MEDIA atbalstītajos tālākizglītības kursos un semināros ārvalstīs;  5) tālākizglītības kursu un semināru rīkošana Latvijas filmu nozares profesionāļiem Latvijā;  6) industrijas pasākumu rīkošana starptautisku filmu festivālu ietvaros Latvijā;  7) atbalsts Eiropas Komisijas un MEDIA atbalstītā kinoteātru tīkla Europa Cinemas filmu programmu veidošanai.  Projekta 1.2.apakšpunkts konkretizē, kas var iesniegt filmu nozares projektus konkursā publiskā finansējuma saņemšanai, ļaujot piedalīties projektu konkursā ne tikai Latvijā reģistrētiem komersantiem (sīkie (mikro) komersanti, mazie, vidējie un lielie komersanti), biedrībām, nodibinājumiem, bet arī, ņemot vērā Regulas Nr.651/2014 darbības zonu, arī citās valstīs reģistrētus komersantus.  MK noteikumos Nr.975 būtu nepieciešams saglabāt biedrības un nodibinājumus, jo atbilstoši MK noteikumu Nr.975 3.2.apakšpunktam, citus ar filmu nozari saistītus projektus pārsvarā realizēt tieši biedrības vai nodibinājumi.  Projekta 1.3. – 1.4.apakšpunktā MK noteikumu Nr.975 5.punkts ir papildināts, norādot precizējošus nosacījumus, kam piešķirams publiskais finansējums filmu nozares projektu konkursā. Nosacījumi paredz, ka uz finansējumu nevar pretendēt, noteikumu 3.1.punktā minētie projekti, ja tie atbilst grūtībās nonākušiem komersantiem un ja uz tiem attiecas neizpildīts līdzekļu atgūšanas rīkojums.  Projekta 1.5.apakšpunkts paredz papildināt MK noteikumu Nr.975 5.3.apakšpunktu aiz vārdiem „finansēšanas līgumiem” ar vārdiem „tajā skaitā gada laikā pēc filmas, kura saņēmusi finansējumu, pabeigšanas ir nodevis filmas oriģinālu vai filmas kopiju tādā formātā, kas ļauj iegūt filmas oriģināla kvalitāti Latvijas Nacionālajam arhīvam saskaņā ar Filmu likuma 4.panta pirmo daļu;”. Šobrīd šāds regulējums ir noteikts Filmu likuma 4.panta pirmajā daļā. To nepieciešams pārņemt MK noteikumos Nr.975, lai precīzāk norādītu, ka uz finansējumu nevar pretendēt, ja valsts atbalstu guvusī filma nav nodota Latvijas Nacionālajam arhīvam. Projektu ietvaros radītās filmas Latvijas Nacionālajam arhīvam nododamas, lai saglabātu un aizsargātu Latvijas filmu mantojumu. Norādot, to kā nosacījumu MK noteikumos Nr.975, tas uzliktu par pienākumu nodot Latvijas Nacionālā arhīvā filmu, kurā ieguldīti valsts budžeta līdzekļi, tādējādi nodrošinot to, ka filmas nepazudīs un tiks saglabātas.  Projekta 1.6.apakšpunkts svītrojams, jo tas tiek ietverts projekta 1.15. apakšpunktā.  Projekta 1.7.apakšpunkts papildina MK noteikumu Nr.975 8.8.apakšpunkta attiecināmo izmaksu pozīcijas, liekot uzsvaru uz Regulas Nr.651/2014 54.panta 5.punktu par attiecināmajām izmaksām, kas ir producēšanas atbalsts, pirmsproducēšanas atbalsts un izplatīšanas atbalsts.  Projekta 1.8.apakšpunkts precizē MK noteikumu Nr.975 11.punktu nosakot, ka atbalstāmās darbības tiek veiktas, ņemot vērā Regulas Nr.651/2014 nosacījumus par stimulējošo ietekmi. Paredzot, ja darbi pie projekta īstenošanas ir uzsākti pirms atbalsta pieteikuma iesniegšanas atbalsta sniedzējam, tad visas projekta izmaksas kopumā ir neattiecināmas, kā arī nosakot, ka darbus pie projekta var uzsākt, kad visas atbalstu piešķirošās institūcijas ir pieņēmušas lēmumus par atbalsta piešķiršanu. Attiecībā uz noteikumu 37.punktu atbalsts netiek piešķirts par katru ražošanas posmu atsevišķi. Projektu konkursos atbalstīto projektu ražošana tiek atbalstīta pilnībā, neparedzot atbalstu kādām konkrētām producēšanas darbībām. Filmas ražošana ilgst vairākus gadus, tālab atbalstot projektu, tiek paredzēts kopējais finansējums filmas veidošanai līdz pat filmas pabeigšanai, kas ietver vairākas producēšanas darbības – filmas veidošanas posmus. Tomēr, ņemot vērā budžeta gada ierobežojumus, finansējuma plānojumu un kino ražošanas specifiku, pēc katra filmas ražošanas posma pabeigšanas gada ietvaros producentam ir jāatskaitās par jau saņemto un izlietoto finansējumu, kā arī jāiesniedz jauns projekts, pēc kura izvērtēšanas, tiek piešķirts plānotais atbalsts filmas ražošanai.  Projekta 1.9.apakšpunkts konkretizē, kādā valodā drīkst iesniegt filmu nozares projektus konkursā publiskā finansējuma saņemšanai.  Projekta 1.11.apakšpunktā tiek precizēts termins, aizstājot filmu žanru ar filmu veidu.  Projekta 1.12.apakšpunkts precizē MK noteikumu Nr.975 17.punktu norādot, ka vērtējot iesniegtos projektus netiek uzskaitīti gadījumi, kad neatbilstība ir konstatēta, veicot administratīvo pārbaudi. Nacionālais kino centrs neuzskaita MK noteikumu Nr.975 24.1.apakšpunktā veiktās vērtēšanas atbilstoši administratīvās atbilstības vērtēšanas kritērijiem pārbaudes rezultātā noteikto neatbilstību, jo tās vērtības, kas tur ir minētas, ir mainīgas, un dažkārt nav atkarīgas no projekta iesniedzējiem. Piemēram, iesniedzot projektu pirmo reizi, ja konstatē, ka nav nomaksāti nodokļi, tad tiek pieņemts lēmums par atteikumu. Kad iesniedzējs ir nomaksājis nodokļu parādu, tiek iesniegts projekts atkārtoti un tiek konstatēts, ka nav izpildītas visas saistības pret Nacionālo kino centru vai pret Latvijas Nacionālo arhīvu, līdz ar to atkal tiek pieņemts lēmums par atteikumu. Administratīvajā vērtēšanā projekts netiek vērtēts pēc būtības. Līdz ar to, ja ir pavirši sagatavota dokumentācija vai laikā neveikti maksājumi, vai nodoti nodevumi, tad šāds apstāklis var liegt, iespējams, ļoti labam projektam saņemt finansējumu.  Projekta 1.13. un 1.30.apakšpunktā tiek svītrota atsauce uz MK noteikumu Nr.975 20.punktu, jo šis punkts tiek svītrots pilnībā atsakoties no mazbudžeta filmas termina, to iekļaujot sarežģītas filmas terminā.  Projekta 1.14.apakšpunkts papildina MK noteikumus Nr.975 ar 18.1punktu precizējot, ka finansējuma piešķiršanai jāievēro atbalsta pasākumi, kuri noteikti Regulā Nr.651/2014.  Projekta 1.15.apakšpunkts papildina MK noteikumu Nr.975 19.punktu, nosakot piešķiramā finansējuma apmēru. Paredzot, ka to var kumulēt ar citu atbalsta programmu nepārsniedzot Regulas Nr.651/2014 54.panta 6.punktā noteikto atbalsta intensitātes apmēru. Izņēmums ir sarežģītas filmas, kurām atbalsta intensitāti var palielināt līdz pat 100% kā to paredz Regula Nr.651/2014. Bet valsts atbalsts sarežģītiem projektiem nepārsniedz 80%, no projekta kopējām attiecināmajām izmaksām. Projekta 1.15.apakšpunktā noteikts apmērs, kāds katrā gadījumā izlietojams Latvijā reģistrētiem pakalpojumu sniedzējiem.  Projekta 1.16.apakšpunkts paredz svītrot MK noteikumu Nr.975 20., 21. un 22.punktu, jo mazbudžeta filmas tiek uzskatītas kā sarežģītas filmas. Eiropas Komisijas paziņojuma par valsts atbalstu filmām un citiem audiovizuālajiem darbiem (2013/C 332/01) 52.punkta 2.apakšpunktā minēti sarežģīti audiovizuālie darbi, kuri skaidroti arī kā mazbudžeta darbi. Paziņojuma 52.panta 2.apakšpunkts nosaka, ka atbalsta intensitāte principā nedrīkst pārsniegt 50 % no producēšanas budžeta, lai saglabātos stimuli normālām komerciālām iniciatīvām. Kopražojumiem, kurus finansē vairāk nekā viena dalībvalsts un kuros piedalās producētāji no vairāk nekā vienas dalībvalsts, atbalsta intensitāte drīkst būt līdz 60 % no producēšanas budžeta. Šie ierobežojumi neattiecas uz sarežģītiem audiovizuālajiem darbiem (1) un kopražojumiem, kuros piedalās valstis no ESAO Attīstības atbalsta komitejas saraksta (2). Šajā kontekstā par sarežģītiem audiovizuālajiem darbiem var uzskatīt filmas, kuru vienīgā oriģinālversija ir tādu dalībvalstu oficiālajā valodā, kurām ir ierobežota teritorija, iedzīvotāju skaits vai valodas lietošanas areāls. \*(1) Audiovizuālie darbi tiek skaidroti – „Piemēram, īsfilmas, režisoru pirmās un otrās filmas, dokumentālās filmas vai mazbudžeta darbi un citādā ziņā komerciāli sarežģīti darbi. Saskaņā ar subsidiaritātes principu katras dalībvalsts pienākums ir noteikt sarežģītas filmas definīciju atbilstīgi valsts parametriem”. Ņemot vērā minēto, mazbudžeta darbi ir uzskatāmi par sarežģītiem darbiem. Savukārt noteikumu 21.punkts paredzēts svītrot, jo tas tiek ietverts noteikumu projekta 1.15.apakšpunktā, kas ir noteikumu 19.punkts.  Projekta 1.17. – 1.19.apakšpunkts precizē MK noteikumu Nr.975 23.punktu nosakot, kas tiek uzskatīta par sarežģītu filmu. MK noteikumu Nr.975 23.5.apakšpunkts tiek sadalīts divās daļās, kā rezultātā ir tapis Projekta 23.6.apakšpunkts, kas nekādā mērā neierobežo vai nepadara sarežģītāku iespēju definēt sarežģītu filmu. Latvijai kā valstij ar Eiropas kontekstā nelielu kino industriju ir būtiski atbalstīt filmas, kuru pamatā ir Latvijas kultūras vērtības – Latvijas literātu orģināldarbi, kas var kalpot par iespēju tapt tematiski unikālām filmām, kuru scenārija pamatā ir Latvijas kultūras vērtība – Latvijas literārs orģināldarbs.  Projekta 1.20. – 1.22.apakšpunkts precizē MK noteikumu Nr.975 24.punktā noteikto projektu vērtēšanas kārtību. MK noteikumu Nr.975 24.3.apakšpunkts, kas nosaka vērtēšanas kritērijus (MK noteikumu Nr.975 3.pielikums), ir attiecināms gan uz filmas veidošanas projektiem, gan uz citiem ar filmu nozari saistītiem projektiem (MK noteikumu Nr.975 3.1. un 3.2.apakšpunktā minētajiem gadījumiem). Starp filmu veidošanas projektiem un citiem ar filmu nozari saistītiem projektiem ir zināmas atšķirības, tādēļ Projekts paredz divu vērtēšanas kritēriju tabulu izveidi, lai precīzāk varētu veikt projektu vērtējumu. Līdz ar to Projekta 1.21.apakšpunkts paredz izteikt MK noteikumu Nr.975 24.3.apakšpunktu jaunā redakcijā, paredzot vērtēšanu atbilstoši kvalitātes vērtēšanas kritērijiem filmas veidošanas projektiem (3.pielikums), ievērojot nolikumā minēto projektu vērtēšanas metodiku, un, vērtējot atbilstību, iespējams izvērtēt projekta kvalitāti saistībā ar projektu konkursa mērķi. Projekta 1.22.apakšpunkts paredz papildināt 24.punktu ar 24.4.apakšpunktu, paredzot vērtēšanu atbilstoši kvalitātes vērtēšanas kritērijiem citiem ar filmu nozari saistītiem projektiem (4.pielikums), ievērojot nolikumā minēto projektu vērtēšanas metodiku, un, vērtējot atbilstību, iespējams izvērtēt projekta kvalitāti saistībā ar projektu konkursa mērķi.  Projekta 1.23. un 1.24.apakšpunkts papildina MK noteikumu Nr.975 26. un 27.punktu ar papildus vērtēšanas kritēriju, tādējādi mainot 1.pielikuma numerāciju.  Projekta 1.25. un 1.26.apakšpunkts precizē MK noteikumu Nr.975 30.puntā noteiktās ekspertu komisijas, kas vērtē konkursos iesniegtos projektus.  Projekta 1.27.apakšpunkts paredz svītrot no MK noteikumu Nr.975 32.punkta atsauci par mazbudžeta filmām.  Projekta 1.29.apakšpunkts paredz papildināt noteikumu 37.punktu nosakot, ka atbalsts nevar būt paredzēts konkrētām darbībām, bet gan projektam kopumā.  Projekta 1.30.apakšpunkts konkretizē MK noteikumu Nr.975 VII.nodaļas nosaukumu.  Projekta 1.31.apakšpunkts papildina MK noteikumus Nr.975 ar 47., 48., 49. un 50.punktu nosakot atbalstīto filmu nekomerciālas pieejamības sabiedrībai nodrošināšanu. Ministru kabineta 2009.gada 22.decembra noteikumi Nr.1627 „Nacionālā kino centra nolikums” nosaka Nacionālā kino centra funkcijas, uzdevumus un tiesības. Nacionālā kino centra funkcija ir veicināt audiovizuālā mantojuma pieejamību un izplatību Latvijā un pasaulē. Nacionālā kino centra uzdevums ir veicināt Latvijas kino attīstību, filmu ražošanu, demonstrēšanu un izplatīšanu. Filmu likuma 10.panta otrās daļas 4. un 5.punkts nosaka, ka Nacionālais kino centrs savas kompetences ietvaros popularizē Latvijas audiovizuālās kultūras vērtības, veicinot Latvijas filmu pieejamību un izplatību Latvijā un pasaulē, kā arī koordinē Latvijas filmu nozares līdzdarbību ārvalstu audiovizuālās jomas atbalsta programmās. Filmu likuma 9.panta trešajā daļā teikts, ka Ministru kabinets nosaka publiskā finansējuma konkursam pieteikto filmu nozares projektu sagatavošanas noteikumus, to vērtēšanas kritērijus, lēmumu pieņemšanas kārtību, kā arī finansēto projektu uzraudzības kārtību. Ņemot vērā minēto, Nacionālajam kino centram ir tiesības pieņemt lēmumus un slēgt līgumus par finansējuma piešķiršanu, kā arī paredzēt popularizēšanas nolūkos nekomerciāli izmantot filmas, veicinot to pieejamību un izplatību Latvijā un pasaulē. Nacionālā kino centra tiesības uz filmu projektu nekomerciālu izplatīšanu ir saskaņotas ar filmu producentiem, kuri nav izteikuši iebildumus. Ņemot vērā, ka filmu projektiem tiek piešķirti valsts budžeta līdzekļi, Nacionālajam kino centram būtu jābūt tiesībām nekomerciāli, iepriekš, saskaņojot ar filmu producentiem, tās izplatīt.  Tāpat Projekta 1.31.apakšpunkts papildina MK noteikumus Nr.975 ar 48., 49. un 50.punktu, nosakot Regulas Nr.651/2014 9.panta 1. un 4.punktā noteiktos publicitātes pasākumus attiecībā uz informācijas publicēšanu, ja individuālais atbalsts pārsniedz 500 000 *euro*, kā arī to, ka publicējama informācija par grozījumiem SANI sistēmā. Nepieciešamību glabāt ar atbalsta sniegšanu saistīto dokumentāciju atbilstoši Regulas Nr.651/2014 12.panta 1.punktam, kā arī nosakot datumu, līdz kuram drīkst pieņemt lēmumus par atbalsta piešķiršanu atbilstoši Regulas Nr.651/2014 darbības termiņam.  Projekta 1.32. un 1.34.apakšpunkts precizē MK noteikumu Nr.975 1. un 3.pielikumu – vērtēšanas kritērijus, un Projekta 1.35.apakšpunkts papildina MK noteikumus Nr.975 ar 4.pielikumu, nosakot vērtēšanas kritērijus citiem ar filmu nozari saistītiem projektiem. MK noteikumu Nr.975 26.punktā un 1.pielikumā ietvertais 2.3.apakšpunkts netiek svītrots. Izsakot 1.pielikumu jaunā redakcijā (Projekta 1.32.apakšpunkts) 2.3.apakšpunkta vietā tiek ielikts jauns kritērijs – „2.3. Projekts ir Latvijas filma saskaņā ar Filmu likuma 3.panta pirmo punktu”, bet 2.4.apakšpunktā tas, kas bija 2.3.apašpunktā – „2.4. Latvijas spēlfilmas vai animācijas filmas veidošanas projekts atbilst noteikumu 16.punktā minētajiem nosacījumiem”, līdz ar to visu pārējo 1.pielikuma kritēriju numerācija izmainās.  Projekta 1.33.apakšpunkts paredz labot 2.pielikuma 6.punktu, precizējot projekta vērtēšanas nosacījumu attiecībā uz filmas scenāriju. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs, Latvijas Kinoproducentu asociācija, Latvijas Filmu Servisa producentu asociācija un Latvijas Kinematogrāfistu savienība. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz projektu iesniedzējiem, kuri pretendēs uz publisko finansējumu filmu nozares projektiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Izmaksas tiek nodrošinātas esošā finansējuma ietvaros. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Vienlaikus ar Projektu izskatīšanai Ministru kabinetā tiek virzīti šādi tiesību aktu projekti:  1) Ministru kabineta noteikumu projekts „Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”” sagatavots, lai efektivizētu līdzfinansējuma piešķiršanas kārtību ārvalstu filmu uzņemšanai Latvijā;  2) Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu”” sagatavots, lai precizētu valsts nodevas apmaksas kārtību par filmu producentu reģistrāciju;  3) Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”” sagatavots, lai precizētu kārtību, kādā jāreģistrējas filmu producentiem. |
| 2. | Atbildīgā institūcija | Kultūras ministrija, Nacionālais kino centrs |
| 3. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | 2008.gadā Eiropas Komisija apstiprināja Latvijas filmu atbalsta shēmu un 2013.gadā Eiropas Komisija pieņēma lēmumu par šīs atbalsta shēmas pagarinājumu līdz 2018.gada 31.decembrim (16.07.2008. shēma Nr.N233/08; 11.01.2013. pagarinājuma lēmums Nr.SA35398 (2012/N)). Ņemot vērā, ka beidzas atbalsta shēmas termiņš un paredzams, ka turpmākais Latvijas filmu atbalsta finansējums nepārsniegs 50 milj. *euro* gadā, filmu nozari regulējošajos normatīvajos aktos būtu nepieciešams pārņemt Regulas Nr.651/2014 pirmajā nodaļā un 54.pantā noteiktās prasības. Šī regula nosaka atbalsta kategorijas, kuras atzīst par saderīgām ar iekšējo tirgu. | | 2. | Citas starptautiskās saistības | Nav | | 3. | Cita informācija | Nav |      |  |  |  |  | | --- | --- | --- | --- | | **1. tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. | | | | A | B | C | D | | Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | 1.panta 1.punkta b) apakšpunkts un 5.punkta a) apakšpunkts | 1.1.apakšpunkts, 1.2.apakšpunkts un 1.14.apakšpunkts | *Pārņemts pilnībā* | *Stingrākas prasības nav paredzētas* | | 1.panta 2.punkta a) un b) apakšpunkts | 1.1.apakšpunkts | *Pārņemts pilnībā* | *Stingrākas prasības nav paredzētas* | | 1.panta 4.punkta a) apakšpunkts | 1.4.apakšpunkts | *Pārņemts pilnībā* | *Stingrākas prasības nav paredzētas* | | 1.panta 5.punkts | 1.14.apakšpunkts | *Pārņemts pilnībā* | *Stingrākas prasības nav paredzētas* | | 2.panta 18.punkts | 1.3.apakšpunkts | *Pārņemts pilnībā* | *Stingrākas prasības nav paredzētas* | | 2.panta 24.punkts | 1.2.apakšpunkts | *Pārņemts pilnībā* | *Stingrākas prasības nav paredzētas* | | 2.panta 140.punkts | 1.19.apakšpunkts | *Pārņemts pilnībā* | *Stingrākas prasības nav paredzētas* | | 4.panta 1.punkta aa) apakšpunkts | 1.1.apakšpunkts | *Pārņemts pilnībā* | *Stingrākas prasības nav paredzētas* | | 6.panta 2.punkts | 1.8.apakšpunkts | *Pārņemts pilnībā* | *Stingrākas prasības nav paredzētas* | | 9.panta 1. un 4.punkts | 1.31.apakšpunkts | *Pārņemts pilnībā* | *Stingrākas prasības nav paredzētas* | | 12.panta 1.punkts | 1.31.apakšpunkts | *Pārņemts pilnībā* | *Stingrākas prasības nav paredzētas* | | 54.panta 2.punkts | 1.21.apakšpunkts | *Pārņemts pilnībā* | *Stingrākas prasības nav paredzētas* | | 54.panta 3.punkts | 1.1.apakšpunkts | *Pārņemts pilnībā* | *Stingrākas prasības nav paredzētas* | | 54.panta 4.punkts | 1.15.apakšpunkts | *Pārņemts pilnībā* | *Stingrākas prasības nav paredzētas* | | 54.panta 5.punkts | 1.1.apakšpunkts,  1.7.apakšpunkts | *Pārņemts pilnībā* | *Stingrākas prasības nav paredzētas* | | 54.panta 6.punkts | 1.15.apakšpunkts | *Pārņemts pilnībā* | *Stingrākas prasības nav paredzētas* | | 54.panta 7.punkts | 1.15.apakšpunkts | *Pārņemts pilnībā* | *Stingrākas prasības nav paredzētas* | | 54.panta 8.punkts | 1.15.apakšpunkts | *Pārņemts pilnībā* | *Stingrākas prasības nav paredzētas* | | 54.panta 9.punkts | 1.1.apakšpunkts 1.29.apakšpunkts | *Pārņemts pilnībā* | *Stingrākas prasības nav paredzētas* | | 54.panta 10.punkts | 1.2.apakšpunkts | *Pārņemts pilnībā* | *Stingrākas prasības nav paredzētas* | | 59.pants | 1.31.apakšpunkts | *Pārņemts pilnībā* | *Stingrākas prasības nav paredzētas* | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas 651/2014 54. panta 6. un 7.punktā ir paredzēta rīcības brīvība dalībvalstīm noteikt atbalsta apmēru.  Regulas 651/2014 54.panta 6.punkts nosaka, ka atbalsta intensitāte nevar pārsniegt 50% no attiecināmajām izmaksām. Projekta 1.15.apakšpunktā ir noteikts, ka projektam kopējais piešķirtais finansējuma apmērs nepārsniedz 50%.  Regulas 651/2014 54.panta 7.punkts paredz iespēju palielināt atbalsta intensitāti. Projekta 1.15.apakšpunktā noteikts, ka kopējais piešķirtais finansējuma apmērs neatkarīgi no publiskā finansējuma avota sarežģītas filmas veidošanai var tikt palielināts nepārsniedz 80% no projekta kopējām attiecināmajām izmaksām.  Minētie atbalsta apmēri izvēlēti ņemot vērā līdzšinējo pieredzi un situāciju nozarē, kā arī salīdzinājumā ar to, kāds atbalsta apmērs piemērots Lietuvā un Igaunijā. | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 20 darba dienu laikā pēc Projekta spēkā stāšanās, Kultūras ministrija sniegs kopsavilkuma informāciju Eiropas Komisijai saskaņā ar Komisijas regulas Nr.651/2014 11.pantu. | | | | Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Latvijas Kinoproducentu asociāciju, Latvijas Filmu Servisa producentu asociāciju un Latvijas Kinematogrāfistu savienību. |
| 2. | Sabiedrības līdzdalība projekta izstrādē | Pirms Projekta izstrādes ir notikusi Filmu padomes sēde, kurā šo grozījumu nepieciešamība ir pārrunāta un atbalstīta (2018.gada 28.jūnija Latvijas Filmu padomes sēdes protokols Nr.2018/3). |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Latvijas Kinoproducentu asociācijas, Latvijas Filmu Servisa producentu asociācijas un Latvijas Kinematogrāfistu savienības pārstāvji ir iepazinušies ar Projektu un ar to saistītajiem grozījumiem normatīvajos aktos, ir snieguši savus priekšlikumus, kā arī ir iegūts apstiprinājums par Projekta un ar to saistītajiem grozījumiem normatīvajos aktos virzīšanu izsludināšanai Valsts sekretāru sanāksmē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Mednis 67358859

[Edgars.Mednis@km.gov.lv](mailto:Edgars.Mednis@km.gov.lv)